Kampung Tok Saboh

Kampung Tok Saboh merupakan sebuah kampung yang terletak di Besut, dalam negeri Terengganu, iaitu sebuah negeri di Malaysia.

Kisah Tok Saboh

Di daerah Besut ini ada sebuah kampung yang disebut sebagai Kampung Tok Saboh yang menyimpan kisah daerah yang tersendiri. Dulu kalau ada orang yang makan banyak, mesti orang-orang tua akan sebut “mu ni srupo ore Tok Saboh”. 

Kisahnya bermula mungkin ratusan tahun dahulu apabila gadis Tok Saboh telah berkahwin dengan orang Bachok, Kelantan. Semasa majlis walimatul urus di sebelah pihak perempuan, pihak lelaki di Bachok itu telah memaklumkan bahawa mereka hanya membawa ahli rombongan seramai beberapa puluh orang sahaja.

Tetapi apabila tiba pada hari kejadian, rupa-rupanya ahli rombongan lelaki itu mencecah ratusan orang sehingga lauk-pauk tidak cukup dan mendatangkan malu kepada pihak perempuan. 

Dalam masa yang sama peristiwa itu juga telah mejadi buah mulut sehingga orang Kampung Tok Saboh juga turut menerima tempiasnya.

Maka disebabkan itu, orang Tok Saboh ingin membalas dendam terhadap orang Bachok. Apabila tiba waktu untuk adat menyambut menantu, orang Tok Saboh memberitahu pihak lelaki di Bachok itu bahawa rombongan yang dibawa oleh mereka itu mencecah beberapa ratus orang.

Pihak lelaki itupun telah menyediakan lauk-pauk yang banyak untuk menyambut pengantin perempuan. Tetapi pada hari kejadian, hanya 7 orang lelaki Tok Saboh sahaja yang pergi menyebabkan pihak lelaki kecewa kerana bimbang makanan mereka tidak akan habis. 

Ini kerana mereka telah menyembelih seekor kerbau yang boleh menjamu seramai beberapa ratus orang.

Walaupun hanya 7 orang tetapi ajaibnya orang Tok Saboh itu mampu menghabiskan hidangan seekor kerbau tersebut membuatkan orang yang melihat mereka tercengang. 

Menurut kisah orang tua, orang Tok Saboh itu sebenarnya memakai sejenis tali pinggang “hikmat” yang menyebabkan si pemakainya tidak akan pernah merasa kenyang. 

Bermula daripada kisah inilah, orang yang makan banyak akan dikaitkan dengan orang Tok Saboh. Namun peredaran zaman telah menyebabkan cerita ini hampir hilang terutamanya dalam kalangan orang muda.

Kemudahan asas 
Pendidikan 


Tempat beribadat 
 Masjid Kampung Tok Sabuh

Poskod
Poskod yang digunakan di Kampung Tok Saboh, Besut, Terengganu adalah 22300.Carian Poskod

Rujukan


Pautan luar 
 Lokasi Kampung Tok Saboh di Peta Google

Tok Saboh